hu hu hu hu hu hu hu hu hu hu en hu hu hu hu en hu hu hu hu hu hu hu en hu hu hu hu hu hu en cs de hu hu en hu en cs de hu hu hu hu fi hu hu en pl pt hu hu hu hu hu hu hu hu hu hu hu es hu hu hbs_lat sv hu hu hu nl hu hu en es hu hu hu hu hu hu hu en hu hu hu hu hu hu hu hbs_lat sk hu hu de hu hu nl de hu pl pl cs hu es et hu hu hu hu hu hu hu hu hu id hu hu hu hu en hu es sl hu cs hu hu hu hu et hu hu hu eo hu pt hu hu ca hu hu es hu hu hu hu hu hu es cs de it tr en en hu hu hu fr pt en en cs en de en hu hu hu en hu de hbs_lat en hu ca de is hu hu hu pl en en en hu hu hu ca sk en en pt cs es en hu hu es en hbs_lat pl es pl ceb fr es en en en hu en en en en en hu hu sk hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sv de es fr lt ja lv hi ne pt ru th hu hu hu hu hu hu hu hu hu hu
A Közép-afrikai Köztársaság világörökségi helyszínei – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. január 3.
Ugrás a navigációhoz Ugrás a kereséshez
A Közép-afrikai Köztársaság területéről eddig két helyszín került fel a világörökségi listára, további kilenc helyszín a javaslati listán várakozik a felvételre.
Manovo-Gounda St. Floris Nemzeti Park
Veszélyeztetett világörökségi helyszínek listájára került: 1997
Védett terület: 1 740 000 ha, hivatkozás: 475
Az ország északi vidékén elterülő 1 740 000 hektáros természetvédelmi terület egy részét már 1933-ban nemzeti parkká nyilvánították. Jelentőségét gazdag növény- és állatvilága adja, különösen a vízimadarak és a nagy testű állatok. A park az élőhelyek szempontjából három részre osztható, az északon elterülő füves síkságokra, amelyek az esős évszakban víz alá kerülnek, a középső, szavannával borított sávra, délen pedig a homokkőből álló hegyekre. A szavannás területen fekete orrszarvúk, afrikai elefántok, gepárdok, leopárdok, hiénakutyák, vörös homlokú gazellák és kafferbivalyok élnek. A parkban 320 madárfajt azonosítottak, ezek között 25 ragadozó, például a lármás rétisas. Az északi állóvizeknél sok költöző madár talál pihenőhelyet vagy átmeneti lakhelyet. Itt egy körülbelül 2000 négyzetkilométeres területen marabuk, fehér pelikánok, gólyák osztoznak vízilovakkal, zsiráfokkal és főemlősökkel. A parkban az erőfeszítések ellenére a többi állat mellett orvvadászat áldozatául esnek a fokozottan védett orrszarvúk és erdei elefántok is, az 1990 években a vadállomány négyötödével csökkent. Az állatokra ezen kívül veszélyt jelent élőhelyük nagyságának csökkenése is, mivel a park egyre nagyobb területét használják fel haszonállatok legeltetésére.A védett területen folytatott legeltetés és orvvadászat miatt a Manovo-Gounda St. Floris Nemzeti Park helyszín 1997-ben felkerült a veszélyeztetett világörökségi helyszínek listájára
Kamerun, a  Közép-afrikai Köztársaság és a  Kongói Köztársaság közös világörökségi helyszíne
Hivatkozás: 1380, védett terület: 746 309 ha, pufferzóna: 1 787 950 ha
A Kongó-medence északnyugati részén 750 000 hektáron fekvő Sangha Trinational a Közép-afrikai Köztársaság, a Kongói Köztársaság és Kamerun közös világörökségi helyszíne. A három ország találkozási pontjánál kialakított természetvédelmi terület három részből áll, ezek a Lobéké Nemzeti Park Kamerunban, a Dzanga-Ndoki Nemzeti Park a Közép-afrikai Köztársaságban és a Nouabalé-Ndoki Nemzeti Park Kongóban. A parkok egy sokkal nagyobb erdős térségben helyezkednek el, ahol egy 1790 000 hektáros puffer zónát jelöltek ki a védelmére. A puffer zóna része a Dzanga-Sanga Erdei Rezervátum, ami a Dzanga-Ndoki nemzeti park két különálló részét köti össze. Sangha Trinational legnagyobb része mentes az emberi tevékenységtől, érintetlen trópusi esőerdő, gazdag és változatos növény- és állatvilággal. Az erdő egyes részét örökzöld növények borítják, már részei állandóan mocsaras illetve periodkusan víz alá kerülő területek. A park védelmet nyújt olyan ritka és veszélyeztetett fajoknak mint a síkvidéki gorilla, az erdei elefánt, a csimpánz, valamint több antilopfajnak, köztük a szitutungának és a bongónak.
Manovo-Gounda St. Floris Nemzeti Park
Világörökségek enciklopédiája. Kossuth Kiadó (2011). ISBN 963-09-6595-8
UNESCO. Világörökség. Partvonal Kiadó (2010). ISBN 963-991-049-2
a Közép-afrikai Köztársaság az UNESCO világörökség oldalán (angolul)
a Közép-afrikai Köztársaság javaslati listája az UNESCO honlapján (angolul)
Sablon:A Közép-afrikai Köztársaság világörökségi helyszínei
A Közép-afrikai Köztársaság világörökségi helyszínei
Manovo-Gounda St. Floris Nemzeti Park  ·  Sangha Trinational
Sablon:Világörökségi helyszínek országok szerint
Világörökségi helyszínek országok szerint
Saint Kitts és Nevis
Világörökségportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=A_Közép-afrikai_Köztársaság_világörökségi_helyszínei&oldid=24540939”
Világörökségi helyszínek országok szerint
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. január 3., 21:07
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.